CELEX: 62009CA0014
Language: et
Date: 2010-02-04 00:00:00
Title: Kohtuasi C-14/09: Euroopa Kohtu (teine koda) 4. veebruari 2010 . aasta otsus (Verwaltungsgericht Berlini (Saksamaa) eelotsusetaotlus) — Hava Genc versus Land Berlin (EMÜ-Türgi assotsiatsioonileping — Assotsiatsiooninõukogu otsus nr 1/80 — Artikli 6 lõige 1 — Mõiste töötaja — Väikses mahus töötamine — Omandatud õiguste kaotamise tingimus)

27.3.2010   
            
            
               ET
            
            
               Euroopa Liidu Teataja
            
            
               C 80/4
            
         Euroopa Kohtu (teine koda) 4. veebruari 2010. aasta otsus (Verwaltungsgericht Berlini (Saksamaa) eelotsusetaotlus) — Hava Genc versus Land Berlin
   (Kohtuasi C-14/09) (1)
   
   (EMÜ-Türgi assotsiatsioonileping - Assotsiatsiooninõukogu otsus nr 1/80 - Artikli 6 lõige 1 - Mõiste „töötaja” - Väikses mahus töötamine - Omandatud õiguste kaotamise tingimus)
   2010/C 80/07
   Kohtumenetluse keel: saksa
   
      Eelotsusetaotluse esitanud kohus
   
   Verwaltungsgericht Berlin
   
      Põhikohtuasja pooled
   
   
      Kaebuse esitaja: Hava Genc
   
      Vastustaja: Land Berlin
   
      Kohtuasja ese
   
   Eelotsusetaotlus — Verwaltungsgericht Berlin — EMÜ-Türgi assotsiatsiooninõukogu otsuse nr 1/80 artikli 6 lõike 1 tõlgendamine — Türgi kodaniku õigus viibida vastuvõtvas liikmesriigis, kui sellesse liikmesriiki sisenemine oli põhjendatud, kuid see põhjus on praeguseks ära langenud ja ta töötab üksnes väikses mahus nädalase tööajaga 5,5 tundi — Miinimumnõuded, millele peab vastama töösuhe, et seda saaks käsitleda „seadusliku töötamisena” otsuse nr 1/80 tähenduses
   
      Resolutsioon
   
   
               1.
            
            
               Isik, kes on sellises olukorras nagu põhikohtuasja kaebuse esitaja, on Euroopa Majandusühenduse ja Türgi vahel assotsiatsiooni loonud lepinguga asutatud assotsiatsiooninõukogu 19. septembri 1980. aasta otsuse nr 1/80 assotsiatsiooni arengu kohta artikli 6 lõike 1 mõttes töötaja, kui tehtav palgatöö on tegelik ja tulemuslik. Faktiliste asjaolude kontrollimine, mida on vaja selleks, et hinnata, kas menetluses olevas kohtuasjas on tegemist sellise juhtumiga, kuulub eelotsusetaotluse esitanud kohtu pädevusse.
            
         
               2.
            
            
               Otsuse nr 1/80 artikli 6 lõike 1 mõttes Türgi päritolu töötaja saab tugineda Euroopa Majandusühenduse ja Türgi vahel assotsiatsiooni loonud lepingust tulenevale liikumisvabadusele ka siis, kui tema vastuvõtvasse liikmesriiki sisenemise eesmärk on ära langenud. Kui töötaja vastab artikli 6 lõikes 1 sätestatud tingimustele, ei saa tema õigust vastuvõtvas liikmesriigis elada seada sõltuvusse täiendavatest tingimustest, mis käsitlevad elamist õigustada võivaid huve või töötamise laadi.
            
         
      (1)  ELT C 102, 1.5.2009.